
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 164 

15 Ιουλίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

120. Τροποποίηση του π.δ. 141/1991 «Αρμοδιότητες ορ¬ 
γάνων και υπηρεσιακές ενέργειες του προσω¬ 
πικού του Υπουργείου Δημόσιας Τάξης και θέ¬ 
ματα οργάνωσης Υπηρεσιών» (Α' 58), όπως έχει 
τροποποιηθεί και ισχύει. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό διάταγμα 
76/2013 «Ίδρυση Σχολών - κατάργηση, συγχώνευ¬ 
ση, μετονομασία τμημάτων στο Πάντειο Πανεπι¬ 
στήμιο Κοινωνικών και Πολιτικών Επιστημών» που 
δημοσιεύθηκε στο ΦΕΚ 119 τ,Α'/28-5-2013. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 120 
Τροποποίηση του π.δ. 141/1991 «Αρμοδιότητες οργά¬ 
νων και υπηρεσιακές ενέργειες του προσωπικού 
του Υπουργείου Δημόσιας Τάξης και θέματα οργά¬ 
νωσης Υπηρεσιών» (Α' 58), όπως έχει τροποποιηθεί 
και ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 εδ. α', β' και στ' του ν. 1481/1984 
«Οργανισμός Υπουργείου Δημόσιας Τάξης» (Α' 152), όπως 
αντικαταστάθηκε με το άρθρο 1 παρ. 1 του ν. 1590/1986 
(Α' 49) και τα άρθρα 12 παρ. 7, 18 παρ. 2 του ίδιου ως 
άνω ν. 1481/1984. 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α' 141). 


3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 

4. Τις διατάξεις του π.δ. 184/2009 «Σύσταση του Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

5. Τις διατάξεις του π.δ. 85/2012 «Ιδρυση και μετονομα¬ 
σία Υπουργείων, μεταφορά και κατάργηση υπηρεσιών» 
(Α' 141). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Την υπ’ αριθμ. 186/2013 Γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού, Δημόσιας Τάξης και Προστασίας του Πολίτη, απο¬ 
φασίζουμε: 

Άρθρο 1 

Αρμοδιότητα αστυνομικής αρχής 
επί δημοσίων συναθροίσεων 

Στο άρθρο 131 του π.δ. 141/1991 (Α' 58) η παράγραφος 2 
αναριθμείται σε 3 και προστίθεται παράγραφος 2 ως 
εξής: 

«2. α. Οι συναθροίσεις διεξάγονται κατά τρόπο που 
δεν διαταράσσεται παρά στο μέτρο του απολύτως 
αναγκαίου η οδική κυκλοφορία και η κοινωνικοοικονο¬ 
μική ζωή της πόλης. Σε πόλεις με πληθυσμό άνω των 
εκατό χιλιάδων κατοίκων δεν επιτρέπεται η κατάληψη 
ολόκληρου του οδοστρώματος και η πλήρης διακοπή 
της κυκλοφορίας των οχημάτων από ιδιαίτερα μικρές, 
σε σχέση με τη σημασία της συγκεκριμένης οδού για 
την εξυπηρέτηση της οδικής κυκλοφορίας και της κοι¬ 
νωνικοοικονομικής ζωής της πόλης, συναθροίσεις. Η 
εκτίμηση περί του ιδιαίτερα μικρού μεγέθους της συ¬ 
νάθροισης και η δυνατότητα περιορισμού της σε μέρος 
του οδοστρώματος ανήκει στον αρμόδιο Αστυνομικό 
Διευθυντή, ο οποίος εκδίδει σχετική απόφαση την οποία 
γνωστοποιεί άμεσα στους ενδιαφερομένους. 

Η απόφαση αυτή μπορεί να είναι κατ’ αρχάς προ¬ 
φορική και έπεται η έγγραφη διατύπωση και επίδοσή 
της εντός 24 ωρών. Κατά τη λήψη της προαναφερόμε- 
νης απόφασης υποχρεωτικά λαμβάνεται υπόψη ιδίως 
ο αριθμός των συμμετεχόντων στη συνάθροιση και η 
σημασία της συγκεκριμένης οδού για την κυκλοφορία 
των οχημάτων δημόσιας συγκοινωνίας, την τουριστική 
κίνηση της περιοχής, την ομαλή πρόσβαση σε αρχαιο¬ 
λογικούς ή ιστορικούς χώρους και την εν γένει εμπορική 
και οικονομική δραστηριότητα. 

β. Οι ως άνω περιορισμοί δεν ισχύουν για συναθροί¬ 
σεις και πορείες που εξαγγέλλονται και διοργανώνο- 
νται από πολιτικά κόμματα που εκπροσωπούνται στη 
Βουλή και από τριτοβάθμιες συνδικαλιστικές ενώσεις 
ή για συναθροίσεις ιστορικού εορτασμού ή επετειακού 
χαρακτήρα. 

γ. Επί παραβάσεων ισχύουν οι κείμενες ποινικές δι¬ 
ατάξεις». 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Ιουλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Προεδρικό διάταγμα 76/2013 «Ίδρυση Σχολών - 
κατάργηση, συγχώνευση, μετονομασία τμημάτων στο 
Πάντειο Πανεπιστήμιο Κοινωνικών και Πολιτικών Επι¬ 
στημών» που δημοσιεύθηκε στο ΦΕΚ 119 τ.Α'/28-5-2013, 
επιφέρεται διόρθωση ως ακολούθως: 

Στο εδάφιο δ της παρ. 1 του άρθρου 3 προστίθεται 
κόμμα (,) μετά τη φράση Διεθνών Σπουδών. 

(Από το Υπουργείο Παιδείας και Θρησκευμάτων) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

